Dolet (letecká technika)

Dolet je maximálna vzdialenosť, ktorú letecká technika (napr. lietadlo, raketa, helikoptéra) preletí (t. j. bez medzipristátia) bez dopĺňania paliva.

Dolet závisí od konštrukcie daného lietadla a pod., od množstva neseného paliva, režimu letu a meteorologických podmienok pri danom lete.

Hlavné druhy:
teoretický dolet (technický dolet) – pri spotrebe všetkého paliva
praktický dolet – pri spotrebe len paliva po predpismi predpísaný minimálny zvyšok paliva
hospodárny dolet – pri režime letu s najmenšou spotrebou paliva
dolet pri cestovnej rýchlosti – pri cestovnej rýchlosti
pozemný dolet – dolet vzťahujúci sa na zemský povrch a so zohľadnením aj predpokladaného vetra
vzdušný dolet – dolet vzťahujúci sa na zemský povrch a za predpokladu, že nebudú žiadne pohyby vzduchu
taktický dolet – od miesta vzletu po miesto bojovej úlohy a späť na miesto vzletu
operačný dolet – od miesta vzletu po miesto bojovej úlohy s pristátím na najbližšom možnom letisku

Zdroj 
 

Letecká terminológia